wannaphong/clean_thaiwikipedia huggingface dataset:
# เอชไอพี 13044 บี
เอชไอพี 13044 บี เป็นดาวพฤหัสบดีที่เหมือนกับดาวเคราะห์นอกระบบ โคจรเดิมและขาดแคลนโลหะรอบดาวยักษ์แดง เอชไอพี 13044 ซึ่งอยู่ห่างจากโลกประมาณ 2,000 ปีแสง อยู่ในกลุ่มดาวเตาหลอม ประกาศการค้นพบเมื่อ18 พฤศจิกายน ค.ศ. 2010 หลังจากที่สังเกตการใช้ FEROS Spectrograph ที่หอดูดาวลาซิลลา ตามทฤษฎีการวิวัฒนาการของ เอชไอพี 13044 ถูกก่อตัวขึ้นในดาราจักรอื่นๆ และกลายเป็นส่วนหนึ่งของทางช้างเผือกเมื่อดาราจักรแม่ของดาวฤกษ์ถูกดูดกลืนโดยตัวดาราจักรเองระหว่างหกและเก้าพันล้านปีที่ผ่านมา เศษของดาราจักรขึ้นรูปกระแสเฮลมิ ดาวเคราะห์ดวงนี้โคจรมีความผิดปกติของมากที่อาจจะมาจากแรงโน้มถ่วงไม่เสถียร เกี่ยวข้องกับการเปลี่ยนแปลงของดาวเอชไอพี 13044 เข้าสู่ระยะดาวยักษ์แดงของอายุขัย ในช่วงเวลาของการค้นพบ เอชไอพี 13044 บี โคจรสิ่งที่ตั้งข้อสังเกตว่าดาวที่เก่าแก่ที่สุดและมากที่สุดขาดแคลนโลหะยังไม่พบ
# พระกกุสันธพุทธเจ้า
พระกกุสันธพุทธเจ้า เป็นพระพุทธเจ้าพระองค์ที่ 22 ในพุทธวงศ์ แต่เป็นพระพุทธเจ้าพระองค์แรกในภัทรกัปนี้

 พุทธประวัติ 
พระกกุสันธพุทธเจ้าเสด็จอุบัติในตระกูลพราหมณ์ ในพระนครเขมวดี พระพุทธบิดาคือพราหมณ์นามว่าอัคคิทัตต์ ส่วนพระพุทธมารดาคือนางวิสาขาพราหมณี พระองค์ทรงมีปราสาทอันประเสริฐ 3 หลัง ชื่อกามวัฑฒะ กามสุทธิ และรติวัฑฒนะ มีพระชายาเป็นพราหมณีพระนามว่า "โรปินี" มีพระโอรสพระนามว่า "อุดร" มีนางสนมนารีกำนัลใน 3 หมื่น ทรงครองเพศฆราวาสวิสัยอยู่ 4 พันปี เสด็จออกผนวชด้วยรถราชยาน ทรงทำความเพียรอยู่ 8 เดือนจึงสำเร็จพระอนุตตรสัมมาสัมโพธิยาน ณ ควงไม้สิรีสะ (ต้นซึก) หลังจากตรัสรู้แล้ว ประทับอยู่ที่ใต้โพธิพฤกษ์ ได้ทรงประกาศพระธรรมจักรอันยอดเยี่ยมที่ป่าอิสิปตนมฤคทายวันใกล้ลัมกิลนครพระกกุสันธพุทธเจ้า ทรงแสดงธรรมครั้งใหญ่ ๆ 3 ครั้ง คือ

ครั้งที่ 1 สัตว์ 40,000 โกฏิ เมื่อคราวที่พระองค์เสด็จไปแสดงธรรมโปรดภิกษุ 40,000 รูปที่บวชตามพระองค์แล้ว ยังภิกษุเหล่านั้นให้บรรลุพระอรหันต์

ครั้งที่ 2 สัตว์ 30,000 โกฏิ เมื่อคราวที่พระองค์ทรงทำยมกปาฏิหาริย์ เพื่อย่ำยีความมัวเมา และมานะของพวกเดียรถีย์ ณ โคนต้นมหาสาละ ใกล้ประตูกัณณกุชชนคร

ครั้งที่ 3 สัตว์หาประมาณมิได้ เมื่อคราวที่พระองค์เสด็จไปแสดงธรรมโปรดนรเทพยักษ์ ซึ่งอาศัยอยู่ที่เทวาลัยแห่งหนึ่ง ใกล้เขมวดีนคร แล้วประกาศจตุราริยสัจแก่มหาชน

ทรงมีการประชุมพระสงฆ์สาวกขีณาสพ ผู้ปราศจากมลทิน ผู้สงบ ผู้คงที่ ครั้งเดียวเท่านั้น มีพระสงฆ์สาวกขีณาสพ 4 หมื่นรูป เมื่อคราวที่พระองค์เสด็จไปประกาศพระธรรมจักร แก่ภิกษุผู้ที่บวชตามพระองค์ ในป่าอิสิปตนมฤคทายวัน ใกล้ลัมกิลนคร จนสำเร็จพระอรหันต์ทุกรูป แล้วทรงแสดงโอวาทปาติโมกข์แก่พระสงฆ์สาวกขีณาสพ ในวันเพ็ญเดือนมาฆมาส พระองค์มีพระวิธูรเถระและพระสัญชีวเถระเป็นพระอัครสาวก พระพุทธิชเถระเป็นพุทธอุปัฏฐาก พระสามาเถรีและพระจัมปาเถรีเป็นคู่พระอัครสาวิกา อัจจุคคคอุบาสกและสุมนอุบาสกเป็นคู่อัครอุบาสก นันทาอุบาสิกาและสุนันทาอุบาสิกาเป็นคู่อัครอุบาสิกา พระองค์มีพระวรกายสูง 40 ศอก มีพระรัศมีสีทอง แผ่ซ่านออกจากพระวรกายของพระองค์ สว่างไสวไปได้ 11 โยชน์โดยรอบ มีพระชนมายุได้ 40,000 ปี จึงเสด็จดับขันธปรินิพพาน พร้อมด้วยพระสงฆ์สาวกขีณาสพทั้งหลายที่เขมารามวิหาร พระสถูปของพระองค์ สูงจรดฟ้าประมาณคาวุตหนึ่ง ประดิษฐานอยู่ ณ เขมารามวิหาร พระศาสนาของพระองค์ดำรงอยู่ 4 หมื่นปี จึงอันตรธานไป

 ความเกี่ยวข้องกับพระโคตมพุทธเจ้า 
ในสมัยพระกกุสันธพุทธเจ้า พระโคตมพุทธเจ้าในปัจจุบันได้เสด็จอุบัติในตระกูลกษัตริย์พระนามว่า เขมะ ในเขมวดีนคร ได้ถวายบาตรและจีวรเป็นมหาทาน และถวายเภสัชทุกอย่าง มียาหยอดตาเป็นต้น พร้อมด้วยสมณบริขารอย่างอื่นอีกเป็นจำนวนมาก แก่พระภิกษุสงฆ์ ซึ่งมีพระพุทธเจ้าเป็นประธาน และได้ฟังพระธรรมเทศนาของพระองค์ แล้วมีพระหฤทัยเลื่อมใส ได้ตั้งมั่นอยู่ในสรณคมน์ และเบญจศีลอย่างมั่นคง ในเวลาสิ้นสุดแห่งการถวายมหาทาน พระพุทธองค์ทรงทำการอนุโมทนา แล้วได้พยากรณ์ว่า 

"ในอนาคตกาล ในภัทรกัปนี้แล พระเจ้าเขมราชพระองค์นี้จักได้เป็นพระพุทธเจ้าในโลกเหมือนดั่งตถาคต มีนามว่า พระศรีศากยมุนีพุทธเจ้า"

พระองค์ได้ฟังพุทธพยากรณ์นั้นแล้ว ก็ยังจิตให้เลื่อมใสอย่างยิ่ง เมื่อจะยังประโยชน์นั้นให้สำเร็จ จึงได้อธิษฐานวัตรในการบำเพ็ญบารมีให้ยิ่งขึ้นไป ทรงบริจาคราชสมบัติทั้งหมดไว้ในพระพุทธศาสนาของพระพุทธองค์ แล้วผนวชในสำนักของพระพุทธเจ้า ทรงยังพระศาสนาของพระชินเจ้าพระองค์นี้ให้งดงามแล้ว ทรงเป็นผู้ไม่ประมาทเจริญพรหมวิหารภาวนา จนได้สำเร็จอภิญญา เมื่อสิ้นอายุขัยจึงได้ไปบังเกิดเป็นพรหมครองพรหมโลก
# มั่วเหยียน
มั่วเหยียน  เป็นนามปากกาของ กวั่น หมัวเย่  นักเขียนนวนิยายและเรื่องสั้นชาวจีน จิม ลีชเรียกเขาเป็นฟรันทซ์ คัฟคาหรือโจเซฟ เฮลเลอร์ชาวจีน

มั่วเหยียนเกิดในครอบครัวชาวนาจากมณฑลชานตง ผลงานเขียนของเขาในปี 1987 เกี่ยวกับชาวนาจีนในชานตงช่วงสงครามจีน-ญี่ปุ่นครั้งที่สอง ถูกนำมาสร้างเป็นภาพยนตร์เรื่อง Red Sorghum กำกับโดยจาง อี้โหมว นำแสดงโดยกง ลี่ และเจียง เหวิน ได้รับคำชื่นชมในระดับนานาชาติ ได้รับรางวัลไก่ทองคำของจีน และรางวัลหมีทองคำของเยอรมนี 

เมื่อวันที่ 11 ตุลาคม 2012 มั่วเหยียน ได้รับการประกาศชื่อเป็นผู้ได้รับรางวัลโนเบลสาขาวรรณกรรม  นับเป็นคนจีนคนแรกที่ได้รับรางวัลนี้

 ผลงาน 
ลำนำกระเทียม （天堂蒜薹之歌）

ตำนานรักทุ่งสีเพลิง （紅高粱）
# บาวด์ฟอร์กลอรี (2005)
บาวด์ฟอร์กลอรี (2005)   เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 23 ตุลาคม ค.ศ. 2005 ที่ ทีเอ็นเอ อิมแพ็ค! โซน ออร์แลนโด, รัฐฟลอริดา สหรัฐอเมริกา บาวด์ออฟกลอรีครั้งนี้เป็นครั้งแรก

ผลการปล้ำ / แมทช์การปล้ำ
#แมทช์การปล้ำกำหนดการปล้ำเวลาSonjay Dutt ชนะ Alex Shelley, Austin Aries, และ Roderick Strongแมทช์การปล้ำสี่เส้า12:311Samoa Joe ชนะ Jushin Ligerแมทช์การปล้ำเดี่ยว7:152The Diamonds in the Rough (Simon Diamond, David Young, และ Elix Skipper) ชนะ Apolo, Sonny Siaki, และ Shark Boyแมทช์การปล้ำแทกทีม7:073Monty Brown ชนะ Lance Hoytแมทช์การปล้ำเดี่ยว6:324Team Canada (Bobby Roode, Eric Young, และ A-1) (พร้อมด้วย Coach D'Amore) defeated The 3Live Kru (Konnan, Ron Killings, และ B.G. James)แมทช์การปล้ำแทกทีม5:595Petey Williams ชนะ Chris Sabin และ Matt Bentley (พร้อมด้วย Traci)แมทช์การปล้ำอัลติเมตเอ็กซ์ แมทช์ ในการหาผู้ท่าชิงแชมป์TNA X Division Championship13:386America's Most Wanted (Chris Harris และ James Storm) (c) ชนะ The Naturals (Chase Stevens และ Andy Douglas)แมทช์การปล้ำแทกทีม เพื่อชิงแชมป์NWA World Tag Team Championship10:387Rhino ชนะ Abyss (พร้อมด้วย James Mitchell), Sabu, และ Jeff Hardyแมทช์การปล้ำมอนสเตอร์บอล แมทช์11:478A.J. Styles (c) ชนะ Christopher Danielsแมทช์การปล้ำไอรอน แมน แมทช์ เพื่อชิงแชมป์TNA X Division Championship30:009Rhino ชนะ Abyss, Samoa Joe, Ron Killings, Sabu, Lance Hoyt, Jeff Hardy, Monty Brown, Kip James, และ A.J. Stylesแมทช์การปล้ำ 10-คน Gauntlet for the Gold14:1610Rhino ชนะ Jeff Jarrett (c) (พร้อมด้วย Gail Kim)แมทช์การปล้ำเดี่ยว เพื่อชิงแชมป์NWA World Heavyweight Championship พร้อมกับ Tito Ortiz เป็นกรรมการพิเศษ5:40
# การเบียดเบียนคริสต์ศาสนิกชน
การเบียดเบียนคริสต์ศาสนิกชน (ศัพท์โรมันคาทอลิก) หรือ การข่มเหงคริสต์ศาสนิกชน (ศัพท์โปรเตสแตนต์)  หมายถึงการเบียดเบียนศาสนาคริสต์ คริสต์ศาสนิกชนยุคแรกถูกเบียดเบียนทั้งจากชาวยิวและจักรวรรดิโรมันซึ่งปกครองดินแดนรอบทะเลเมดิเตอร์เรเนียนอยู่ในขณะนั้น การเบียดเบียนครั้งนี้เกิดขึ้นตั้งแต่คริสต์ศตวรรษที่ 1 จนมาสิ้นสุดตอนต้นคริสต์ศตวรรษที่ 4 เมื่อจักรพรรดิคอนสแตนตินที่ 1 และจักรพรรดิลิซิเนียสทรงประกาศพระราชกฤษฎีกาแห่งมิลานเป็นการรับรองเสรีภาพทางศาสนาทั่วทั้งจักรวรรดิโรมัน จนต่อมาศาสนาคริสต์จึงกลายเป็นศาสนาประจำชาติจักรวรรดิโรมันอย่างเป็นทางการ

มิชชันนารีและผู้เปลี่ยนมานับถือศาสนาคริสต์ก็มักตกเป็นเป้าของการเบียดเบียน เป็นที่มาให้เกิดมรณสักขีในศาสนาคริสต์เป็นจำนวนมาก แม้แต่ระหว่างนิกายในศาสนาคริสต์เองก็ยังเบียดเบียนกันเพราะกล่าวหาคริสต์ศาสนิกชนนิกายอื่นว่าเป็นพวกนอกรีต เหตุการณ์นี้เกิดขึ้นมากในช่วงคริสต์ศตวรรษที่ 16 ที่มีการปฏิรูปศาสนาฝ่ายโปรเตสแตนต์

ในช่วงคริสต์ศตวรรษที่ 20 คริสต์ศาสนิกชนยังคงถูกเบียดเบียนจากชาวมุสลิมและกลุ่มรัฐที่เป็นอเทวนิยม เช่น สหภาพโซเวียต ในปัจจุบัน (ค.ศ. 2012) กลุ่มโอเพนดอรส์ประเมินว่ามีคริสต์ศาสนิกชนราวหนึ่งร้อยล้านคนถูกเบียดเบียน โดยเฉพาะในประเทศมุสลิม เช่น ประเทศอิหร่าน ประเทศซาอุดิอาระเบีย และ ประเทศอัฟกานิสถานOpen Doors: The worst 50 countries for persecution of Christians Open Doors: Weltverfolgungsindex 2012 , p. 2 และประเทศคอมมิวนิสต์ เช่น ประเทศเกาหลีเหนือ'Open Doors' World Watch List , Frankfurter Allgemeine Zeitung 23 January 2010. Jonathan Fox and Shmuel Sandler, Separation of Religion and State in the Twenty-First Century: Comparing the Middle East and Western Democracies, 2005, The City University of New York. (dead link) จากการศึกษาของสันตะสำนักพบว่าร้อยละ 75 ของผู้ที่ถูกฆ่าตายเพราะศาสนาเป็นคริสต์ศาสนิกชนAid to the Church in Need, Religious Freedom in the World – Report 2010; Conference Persecution of Christians
# บาวด์ฟอร์กลอรี (2006)
บาวด์ฟอร์กลอรี (2006)   เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 22 ตุลาคม ค.ศ. 2006 ที่ Compuware Sports Arena ไพย์เมาธ์ ทาวน์ชิพ, รัฐมิชิแกน สหรัฐอเมริกา บาวด์ออฟกลอรีครั้งนี้เป็นครั้งที่ 2http://www.tnawrestlingnews.com/headlines/163061259.shtml

ผลการปล้ำ / แมทช์การปล้ำ
#แมทช์การปล้ำกำหนดการปล้ำเวลาBobby Roode (พร้อมด้วย Traci Brooks) ชนะ Lance Hoytแมทช์การปล้ำเดี่ยว04:001Austin Starr จับเหวี่ยง Jay Lethal เป็นคนสุดท้ายแมทช์การปล้ำ "Kevin Nash Open Invitational X Division Gauntlet Battle Royal".17:242Team 3D (Brother Ray และ Brother Devon) ชนะ America's Most Wanted (Chris Harris และ James Storm), The James Gang (B.G. James และ Kip James), และ The Naturals (Chase Stevens และ Andy Douglas)แมทช์การปล้ำ Four Corners match07:023Samoa Joe ชนะ Brother Runt, Raven, และ Abyss (พร้อมด้วย James Mitchell)แมทช์การปล้ำมอนสเตอร์บอล แมทช์ พร้อมด้วย Jake Roberts เป็นกรรมการพิเศษ11:194Eric Young ชนะ Larry Zbyszkoแมทช์การปล้ำ Loser Gets Fired match03:355Chris Sabin ชนะ Senshi (c)แมทช์การปล้ำเดี่ยว เพื่อชิงแชมป์TNA X Division Championship13:006Christian Cage ชนะ Rhinoแมทช์การปล้ำ 8 Mile Street Fight14:447The Latin American Exchange (Homicide และ Hernandez) (พร้อมด้วย Konnan) ชนะ A.J. Styles and Christopher Daniels (c)แมทช์การปล้ำแทกทีมในกรงเหล็ก 6 ด้าน เพื่อชิงแชมป์NWA World Tag Team Championship14:508Sting defeated Jeff Jarrett (c)แมทช์การปล้ำเดิมพันระหว่างแชมป์กับอาชีพ เพื่อชิงแชมป์NWA World Heavyweight Championship พร้อมด้วย Kurt Angle เป็น ผู้ปฏิบัติการภายนอกพิเศษ15:11

250px|thumb|right|ฉากของบาวด์ฟอร์กลอรีในปี 2006
Gauntlet Battle Royal entrances and eliminations
 Entrant Eliminated by 1  Austin Starr  - ผู้ชนะ 2  Sonjay Dutt  1  Matt และ Kazarian 3  Maverick Matt  4  Shark Boy และ D-Ray 4  Jay Lethal  15  Starr 5  A-1  3  Matt และ Kazarian 6  Zach Gowen  5  Devine 7  Kazarian  6  Starr 8  Sirelda  2  A-1 9  Shark Boy  8  Shelley 10  Alex Shelley  14  Starr 11  D-Ray 3000  7  Starr 12  Johnny Devine  13  Starr 13  Elix Skipper  10  Mark "Slick" Johnson 14  Short Sleeve Sampson  9  Shelley 15  Norman Smiley  11  Mark "Slick" Johnson 16  Petey Williams  12  Shelley

1.  Johnson ไม่ได้เข้าอย่างเป็นทางการ
# นะวาซ ชะรีฟ
นะวาซ ชะรีฟ (เกิด 25 ธันวาคม พ.ศ. 2492) เป็นนักการเมืองอนุรักษนิยมฝ่ายขวา นักอุตสาหกรรมโรงงานเหล็กกล้าและผู้มีอิทธิพลทางธุรกิจ อดีตนายกรัฐมนตรีปากีสถานสามสมัย โดยเชห์บาซน้องชายของเขา เป็นผู้ดำรงตำแหน่งนายกรัฐมนตรีปากีสถานคนปัจจุบัน

ปัจจุบัน เขาเป็นประธานพรรคสันนิบาตมุสลิมปากีสถาน (เอ็น) หนึ่งในพรรคการเมืองสำคัญและอนุรักษนิยมใหญ่ที่สุดในปากีสถาน เขายังเป็นนักอุตสาหกรรมที่มั่งคั่งที่สุดคนหนึ่งของประเทศ
# วงศ์ย่อยเสือใหญ่
วงศ์ย่อยเสือใหญ่ หรือ วงศ์ย่อยเสือ  เป็นวงศ์ย่อยของสัตว์เลี้ยงลูกด้วยนมในอันดับสัตว์กินเนื้อ ในวงศ์เสือและแมว (Felidae) ใช้ชื่อวิทยาศาสตร์ว่า Pantherinae

ลักษณะโดยรวมของสัตว์ในวงศ์ย่อยนี้ คือ เป็นเสือขนาดใหญ่ ที่อุ้งตีนมีซองหุ้มเล็บได้ทั้งหมด ในลำคอมีกระดูกกล่องเสียงชิ้นกลางดัดแปลง มีลักษณะเป็นแถบเส้นเอ็นสั่นไหวได้ดี จึงสามารถใช้ส่งเสียงร้องดัง ๆ ได้ ที่เรียกว่า คำราม

จากการศึกษาพบว่า วงศ์ย่อยนี้แยกออกมาจากวงศ์ย่อย Felinae เมื่อ 60 ล้านปีก่อน และจากการวิเคราะห์ดีเอ็นเอพบว่า เสือดาวหิมะ เป็นรากฐานของเสือในวงศ์ย่อยนี้ทั้งหมด นอกจากนี้ยังพบหลักฐานที่บ่งชี้ว่ามีจีโนมที่แตกต่างกันของเสือและแมวในวงศ์นี้Johnson, W.E., Eizirik, E., Pecon-Slattery, J., Murphy, W.J., Antunes, A., Teeling, E., O'Brien, S.J. (2006). "The Late Miocene radiation of modern Felidae: A genetic assessment" (abstract). Science 311 (5757): 73–77  Lei Wei, Xiaobing Wu and Zhigang Jiang (2008) The complete mitochondrial genome structure of snow leopard Panthera uncia Molecular Biology Reports 36(5): 871–878 

โดยเสือที่อยู่ในวงศ์ย่อยนี้ แบ่งออกได้เป็น 3 สกุล 7 ชนิด พบกระจายพันธุ์ทั้งในทวีปเอเชียและแอฟริกา และพบเพียงชนิดเดียวในทวีปอเมริกาใต้

การจำแนก
+ สกุล  สายพันธุ์  บัญชีแดงไอยูซีเอ็นสถานะ และ การกระจายPanthera เสือโคร่ง (P. tigris) 
framelessframelessสิงโต (P. leo) 
framelessframelessเสือจากัวร์ (P. onca) 
framelessframelessเสือดาว (P. pardus) 
framelessframelessเสือดาวหิมะ (P. uncia) 
framelessframelessNeofelis เสือลายเมฆ (N. nebulosa) 
framelessframelessเสือลายเมฆบอร์เนียว (N. diardi) 
framelessframeless
ชากฟอสซิล
 †Panthera gombaszoegensis
 †Panthera shawi
 †Panthera spelaea
 †Panthera atrox
 †Panthera palaeosinensis
 †Panthera zdanskyi
 †Panthera blytheae
 †Panthera youngi

จาก itis.gov 
====
อ้างอิง

แหล่งข้อมูลอื่น
# สกุลแมวดาว
สกุลแมวดาว  เป็นสกุลของแมวป่าขนาดเล็กลายจุกที่มีที่อยู่อาศัยหลักอยู่ในทวีปเอเชีย ใช้ชื่อสกุลว่า Prionailurus

มีลักษณะโดยรวมคือ มีรูปร่างและลักษณะคล้ายกับแมวในสกุล Felis หรือแมวบ้าน มาก โดยที่สกุลนี้ตั้งชื่อขึ้นโดย นิโคไล เซเวอร์ทซอฟ นักสำรวจธรรมชาติชาวรัสเซีย ในปี ค.ศ. 1858 ต่อมานักสัตววิทยาชาวอังกฤษ เรจินัลด์ อินเนส โพค็อก ได้อนุกรมวิธานและบรรยายทางวิทยาศาสตร์ของสกุลนี้ในระหว่างปี ค.ศ. 1917 จนถึงปี ค.ศ. 1939 พบว่ามีลักษณะเด่น คือ กะโหลกของสกุลนี้จะมีลักษณะแบนต่ำกว่า และส่วนโค้งบริเวณใบหน้าสั้นกว่าสกุลอื่น ๆ  ใบหูมีขนาดเล็ก กระดูกจมูกแบนราบและเชิดขึ้น และมีลวดลายบนผิวหนังมีจุดหลากหลาย และบางส่วนก็เป็นแถวตรงในแนวนอนไปในทางเดียวกัน คล้ายคันศรหรือปลายหอก Pocock, R. I. (1939) The fauna of British India, including Ceylon and Burma. Mammalia. – Volume 1. Taylor and Francis, London.

พบกระจายพันธุ์ทั่วไปในทวีปเอเชียตั้งแต่ตอนเหนือของอนุทวีปอินเดีย เอเชียตะวันออก บางส่วนของเอเชียกลาง และเอเชียตะวันออกเฉียงใต้ แบ่งออกได้เป็น 5 ชนิด ส่วนใหญ่เป็นแมวที่หากินใกล้กับพื้นที่ชุ่มน้ำ ว่ายน้ำและดำน้ำได้เป็นอย่างดี มีความสามารถจับปลา และสัตว์น้ำชนิดต่าง ๆ กินเป็นอาหารได้โลกของ"เสือปลา" แห่งทุ่งน้ำ"สามร้อยยอด" จากข่าวสด  ตะลึงค้นพบแมวป่าหัวแบน หลังไม่เคยเจอตัวนับสิบ ๆ ปี จากผู้จัดการออนไลน์

การจำแนก
นี่คือการจัดจำแนกสกุลแมวดาวของ Pocock ที่ได้รับการยอมรับกันทั่วไป ซึ่งมีชนิดที่ได้รับการยอมรับ 5 ชนิด:
 ชื่อ  ที่อยู่อาศัยแมวดาว P. bengalensis 200px  200pxแมวดาวซุนดา P. javanensis 200px  200pxแมวป่าหัวแบน P. planiceps 200px  200pxเสือปลา P. viverrinus 200px  200pxแมวจุดสีสนิม P. rubiginosus 200px  200px

การวิเคราะห์โมเลกุลของแมวดาวแสดงให้เห็นถึงความแตกต่างระหว่างประชากรทางเหนือจากสึชิมะ, เกาหลี, ไซบีเรีย, จีน และไต้หวัน กับประชากรในเอเชียตะวันออกเฉียงใต้ ถ้าความแตกต่างทางพันธุศาสตร์ใช้เป็นตัวแบ่งความแตกต่าง P. b. euptilurus อาจเป็นชนิดเฉพาะได้
แมวอิริโอโมเตะ (P. bengalensis iriomotensis) ได้รับการเสนอเป็นชนิดต่างหากตามสัณฐานวิทยา แต่ถือเป็นชนิดย่อยของ P. bengalensis ตามการวิเคราะห์ทางพันธุกรรม

 วิวัฒนาการชาติพันธุ์ 
แผนภาพวิวัฒนาการชาติพันธุ์ข้างล่างนี้แสดงความสัมพันธ์ทางวิวัฒนาการชาติพันธุ์ผ่านกาวิเคราะห์ดีเอ็นเอของนิวเคลียส:
# สกุลเสือชีตาห์
สกุลเสือชีตาห์ เป็นสกุลของสัตว์กินเนื้อขนาดกลางจำพวกหนึ่ง จัดเป็นเสือขนาดเล็ก ในวงศ์เสือและแมว (Felidae) ใช้ชื่อสกุลว่า Acinonyx 

ลักษณะเด่นของเสือในสกุลนี้ คือ ที่อุ้งตีนไม่มีซองหุ้มเล็บเหมือนสมาชิกในวงศ์นี้ทั่วไป และในลำคอไม่มีเส้นเสียง จึงไม่สามารถร้องคำรามเสียงดังได้ (ในบางข้อมูลจัดให้เป็นวงศ์ย่อยแยกออกมา)

ปัจจุบัน เสือในสกุลนี้หลงเหลือเพียงชนิดเดียวเท่านั้น คือ เสือชีตาห์ ที่กระจายพันธุ์ในทวีปแอฟริกา ส่วนชนิดอื่นได้สูญพันธุ์ไปหมดแล้ว ตั้งแต่ยุคน้ำแข็งสุดท้ายAfrica's Outsiders - AFRICA'S OUTSIDERS, สารคดีทางแอนิมอลพลาเน็ท. ทางทรูวิชั่นส์: จันทร์ที่ 1 กรกฎาคม 2556 จากเดิมที่เคยมีอยู่ทั้งหมด 5 ชนิด และกระจายพันธุ์ทั้งทวีปแอฟริกา, ยุโรป และเอเชีย 

การจำแนก
 Acinonyx aicha Geraads, 1997 †
 Acinonyx intermedius Thenius, 1954 †
 Acinonyx jubatus Schreber, 1775 
 Acinonyx kurteni Christiansen & Mazák, 2008 †http://www.science20.com/between_death_and_data/5_greatest_palaeontology_fakes_all_time_5_linxia_cheetah
 Acinonyx pardinensis Croizet e Joubert, 1828 †
# วงศ์ย่อยแมว
วงศ์ย่อยแมว หรือ วงศ์ย่อยเสือเล็ก  เป็นวงศ์ย่อยของสัตว์เลี้ยงลูกด้วยนมในอันดับสัตว์กินเนื้อ ในวงศ์แมว (Felidae) ใช้ชื่อวิทยาศาสตร์ว่า Felinae

ลักษณะโดยรวมของสัตว์ในวงศ์ย่อยนี้ คือ เป็นเสือขนาดเล็กหรือชื่อสามัญนิยมเรียกว่า "แมว" มีลักษณะเด่น คือ ตีนมีซองหุ้มเล็บ แต่กระดูกกล่องเสียงไม่มีแถบเส้นเสียง จึงคำรามไม่ได้  จึงร้องได้แต่เป็นเสียงธรรมดา โดยขนาดใหญ่ที่สุด คือ เสือชีตาห์ ที่พบในทวีปแอฟริกา (บางข้อมูลก็จัดให้แยกเป็นวงศ์ย่อยออกไป) และสิงโตภูเขา ที่พบในทวีปอเมริกาเหนือ สัตว์ในวงศ์ย่อยนี้ที่เก่าที่สุดที่มีการบันทึกไว้ได้ คือ Felis attica ที่สูญพันธุ์ไปแล้วตั้งแต่ยุคไมโอซีนยุคสุดท้าย (9 ล้านปีก่อน) ในแถบยูเรเชียตะวันตกJohnson, W.E., Eizirik, E., Pecon-Slattery, J., Murphy, W.J., Antunes, A., Teeling, E. & O'Brien, S.J. (2006). "The Late Miocene radiation of modern Felidae: A genetic assessment." (abstract). Science 311 (5757): 73–7 เป็นวงศ์ย่อยที่แยกออกมาจากวงศ์ Pantherinae หรือเสือใหญ่ หรือเสือที่คำรามได้ เมื่อ 11.5 ล้านปีก่อน หน้า 114—125, นักล่าลี้ลับแมวป่า โดย คริสทีน เดลามอร์. นิตยสารเนชั่นแนลจีโอกราฟิก ฉบับภาษาไทย ปีที่ 16 ฉบับที่ 187: กุมภาพันธ์ 2560

การจำแนก
 สกุล Acinonyx Brookes, 1828
 Acinonyx aicha Geraads, 1997 †
 Acinonyx intermedius Thenius, 1954 †
 Acinonyx jubatus Schreber, 1775 
 Acinonyx kurteni Christiansen and Mazák, 2008 †
 Acinonyx pardinensis Croizet e Joubert, 1928 † 
 สกุล Caracal Gray, 1843
 Caracal caracal Schreber, 1776 
 สกุล Catopuma Severtzov, 1858
 Catopuma badia Gray, 1874 
 Catopuma temminckii Vigors & Horsfield, 1827 
 สกุล Felis Linnaeus, 1758
 Felis attica  Wagner, 1857 †
 Felis bieti Milne-Edwards, 1892 
 Felis catus Linnaeus, 1758 
 Felis chaus Schreber, 1777 
 Felis lunensis Martelli, 1906 † 
 Felis margarita Loche, 1858 
 Felis nigripes Burchell, 1824 
 Felis silvestris Schreber, 1775 
 สกุล Leopardus Gray, 1842
 Leopardus braccatus Cope, 1889 
 Leopardus colocolo Molina, 1782 
 Leopardus geoffroyi d'Orbigny & Gervais, 1844 
 Leopardus guigna Molina, 1782 
 Leopardus jacobitus Cornalia, 1865 
 Leopardus pajeros Desmarest, 1816 
 Leopardus pardalis Linnaeus, 1758 
 Leopardus tigrinus Schreber, 1775 
 Leopardus wiedii Schinz, 1821  สกุล Leptailurus Severtzov, 1858
 Leptailurus serval Schreber, 1776 
 สกุล Lynx Kerr, 1792
 Lynx canadensis Kerr, 1792 
 Lynx lynx Linnaeus, 1758 
 Lynx pardinus Temminck, 1827 
 Lynx rufus Schreber, 1777 
 สกุล †Miracinonyx
†Miracinonyx trumani
†Miracinonyx inexpectatus
†Miracinonyx studeri
 สกุล †Nimravides
†Nimravides catacopsis
†Nimravides pedionomus
†Nimravides hibbardi
†Nimravides galiani
†Nimravides thinobates
 สกุล Otocolobus
 Otocolobus manul Pallas, 1776 
 สกุล Pardofelis Severtzov, 1858
 Pardofelis marmorata Martin, 1837 
 สกุล Prionailurus Severtzov, 1858
 Prionailurus bengalensis Kerr, 1792 
 Prionailurus iriomotensis Imaizumi, 1967 
 Prionailurus planiceps Vigors & Horsfield, 1827 
 Prionailurus rubiginosus Geoffroy Saint-Hilaire, 1831 
 Prionailurus viverrinus Bennett, 1833 
 สกุล Profelis Severtzov, 1858
 Profelis aurata  Temminck, 1827 
 สกุล Puma Jardine, 1834
Puma concolor Linnaeus, 1771 
Puma yagouaroundi Geoffroy, 1803 
 
 }}
# สกุลเสือไฟ
สกุลเสือไฟ  เป็นสกุลของสัตว์กินเนื้อจำพวกเสือขนาดเล็กสกุลหนึ่ง ใช้ชื่อสกุลว่า Catopuma ในวงศ์เสือและแมว (Felidae)

ลักษณะโดยทั่วไปของเสือในสกุลนี้ คือ จะมีขนสีเดียวตลอดทั้งตัว คือ สีแดงหรือสีส้ม ในขณะที่ส่วนหัวจะมีลวดลายสีเข้มเป็นเอกลักษณ์ พบกระจายพันธุ์ในภูมิภาคเอเชียอาคเนย์ จนถึงเกาะบอร์เนียว ปัจจุบันมีการแบ่งออกได้เป็น 2 ชนิด โดยทั้ง 2 ชนิดนี้ถูกแยกออกจากกันชัดเจนจากการวิเคราะห์ทางพันธุกรรมSunquist, Mel; Sunquist, Fiona (2002). Wild cats of the World. Chicago: University of Chicago Press. p. 49. ISBN 0-226-77999-8.

โดยทั้ง 2 ชนิดนี้ถูกแยกออกจากกันเมื่อ 4.9-5.3 ล้านปีมาแล้ว โดยชนิดที่พบบนเกาะบอร์เนียวW. E. Johnson et al. (1999). "Molecular genetic characterisation of two insular Asian cat species, Bornean bay cat and Iriomote cat". In S.P. Wasser. Evolutionary theory and processes: Modern perspectives, Essays in honour of Eviator Nevo. Dordrecht: Kluwer Academic Publishing. pp. 223–248.วิวัฒนาการตัวเองแยกออกมาก่อน โดยมีญาติใกล้ชิดที่สุด คือ แมวลายหินอ่อน ซึ่งอยู่ในสกุล Pardofelis ซึ่งแยกออกมาต่างหากเมื่อ 9.4 ล้านปีก่อนJohnson, W. E., Eizirik, E., Pecon-Slattery, J., Murphy, W. J., Antunes, A., Teeling, E., O'Brien, S. J. (2006) The late miocene radiation of modern felidae: A genetic assessment. Science 311: 73-77.

การจำแนก
แมวแดงบอร์เนียว (Catopuma badia)
เสือไฟ (Catopuma temminckii)จาก itis.gov 

หมายเหตุ สกุล Catopuma นี้ ในบางข้อมูลจะรวมเป็นสกุลเดียวกันกับ Pardofelis หรือเป็นชื่อพ้องกันDefinition of pardofelis. Meaning of pardofelis. Synonyms of pardofelis

ดูเพิ่ม
Pardofelis
# บาวด์ฟอร์กลอรี ครั้งที่ 4
บาวด์ฟอร์กลอรี ครั้งที่ 4  เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 12 ตุลาคม ค.ศ. 2008 ที่ Sears Centre Hoffman Estates, Illinois สหรัฐอเมริกา บาวด์ออฟกลอรีครั้งนี้เป็นครั้งที่ 4

ผลการปล้ำ / แมทช์การปล้ำ
#แมทช์การปล้ำกำหนดการปล้ำเวลาก่อนรายการEric Young และ Sojourner Bolt ชนะ Lance Rock และ Christy Hemmeแมทช์การปล้ำอินเตอร์เจนเดอร์แทกทีมUnknown1Jay Lethal ชนะ Sonjay Dutt, Chris Sabin, Alex Shelley, Curry Man, Shark Boy, Super Eric, Petey Williams, Johnny Devine, และ Jimmy Raveแมทช์การปล้ำ Steel Asylum match12:072ODB, Rhaka Khan, และ Rhino ชนะ The Beautiful People (Angelina Love, Velvet Sky และ Cute Kip)แมทช์การปล้ำอินเตอร์เจนเดอร์แทกทีม 6 คนในแมทช์ Bimbo Brawl match โดยมี Traci Brooks เป็นกรรมการพิเศษ06:153Sheik Abdul Bashir (c) ชนะ Consequences Creedแมทช์การปล้ำเดี่ยว เพื่อชิงแชมป์TNA X Division Championship09:184Taylor Wilde (c) ชนะ Awesome Kong (พร้อมด้วย Raisha Saeed) และ Roxxiแมทช์การปล้ำ 3-Way Dance เพื่อชิงแชมป์TNA Women's Knockout Championship05:115Beer Money, Inc. (Robert Roode และ James Storm) (พร้อมด้วย Jacqueline) (c) ชนะ Abyss และ Matt Morgan, Team 3D (Brother Ray และ Brother Devon), และ The Latin American Xchange (Homicide และ Hernandez)แมทช์การปล้ำสี่เส้าแทกทีมมอนสเตอร์บอล แมทช์ เพื่อชิงแชมป์TNA World Tag Team Championship โดยมีSteve McMichael เป็นกรรมการพิเศษ20:206Booker T (พร้อมด้วย Sharmell) ชนะ Christian Cage และ A.J. Stylesแมทช์การปล้ำ 3-Way War13:057Jeff Jarrett ชนะ Kurt Angleแมทช์การปล้ำเดี่ยว โดยมีMick Foley เป็นกรรมการพิเศษ20:078Sting ชนะ Samoa Joe (c)แมทช์การปล้ำเดี่ยว เพื่อชิงแชมป์TNA World Heavyweight Championship16:54
# สกุลแมว
สกุลแมว หรือ สกุลแมวเล็ก (จาก itis.gov ) เป็นสกุลของชนิดแมวขนาดเล็กถึงกลางที่เป็นสัตว์พื้นถิ่นในแอฟริกาส่วนใหญ่ ในยุโรปแถบละติจูด 60° ใต้ และในเอเชียถึงอินโดจีน สมาชิกในสกุลนี้ยังรวมถึงแมวบ้านด้วย สกุลแมวชนิดที่เล็กที่สุดคือแมวตีนดำ โดยมีความยาวระหว่างหัวถึงตัวที่  ส่วนชนิดที่ใหญ่ที่สุดคือแมวป่า โดยมีความยาวระหว่างหัวถึงตัวที่ 

จากการศึกษาทางพันธุกรรมพบว่า Otocolobus และ Prionailurus แยกจากบรรพบุรุษของวงศ์เสือและแมวในยูเรเชียเมื่อประมาณ 6.2 ล้านปีก่อน และชนิดใน Felis เริ่มแยกมาใน 3.04 ถึง 0.99 ล้านปีก่อน

ศัพทมูล
ชื่อสกุล Felis มาจากภาษาละตินคลาสสิกว่า fēlis หมายถึง "แมว, เฟร์ริต"

อนุกรมวิธาน
ก่อน ค.ศ. 1758 คาร์ล ลินเนียสจัดให้ Felis ประกอบด้วยแมวทุกชนิดเท่าที่รู้จัก ภายหลังนักอนุกรมวิธานเริ่มแยกวงศ์แมวออกเป็นหลายสกุล ใน ค.ศ. 1917 เรจินัลด์ อินเนส โพค็อก (Reginald Innes Pocock) นักสัตววิทยาชาวบริติช ได้ปรับปรุงสกุล Felis ไว้เฉพาะชนิดที่มีในตารางข้างล่างนี้ ช่วงเวลาที่มีการแยกตัวออกเป็นชนิดอยู่ในหน่วยล้านปี (Mya) โดยอิงจากการวิเคราะห์ส่วนของยีนออโตโซม, xDNA, yDNA และ mtDNA

 ชนิด  ภาพ  สถานะบัญชีแดงไอยูซีเอ็นและขอบเขตแมวบ้าน (F. catus) frameless ทั่วโลก อาศัยร่วมกับมนุษย์หรือเป็นสัตว์จรจัดแมวป่ายุโรป (F. silvestris) 
แยกตัวออกเมื่อ framelessframelessแมวป่า (F. chaus) 
แยกตัวออกเมื่อ framelessframelessแมวป่าแอฟริกัน (F. lybica) 
แยกตัวออกเมื่อ framelessframelessแมวตีนดำ (F. nigripes) 
แยกตัวออกเมื่อ framelessframelessแมวทราย (F. margarita) 
แยกตัวออกเมื่อ framelessframelessแมวภูเขาจีน (F. bieti) 
แยกตัวออกเมื่อ framelessframeless

Pocock ยอมรับให้แมวพัลลัสเป็นแมวชนิดเดียวในสกุล Otocolobus นักวิทยาศาสตร์ส่วนหนึ่งจัดให้เป็นชนิดของสกุล Felis

นักวิทยาศาสตร์บางส่วนจัดให้แมวภูเขาจีนเป็นชนิดย่อยของ F. silvestris

วิวัฒนาการชาติพันธุ์
ความสัมพันธ์ทางวิวัฒนาการชาติพันธุ์ของสกุล Felis ที่มีชีวิตอยู่เป็นไปตามแผนภาพวิวัฒนาการชาติพันธุ์นี้:

ชนิดที่สูญพันธุ์
 Felis attica (Wagner, 1857)
 Felis lunensis (Martelli, 1906)